CELEX: 62018TN0143
Language: ro
Date: 2018-03-01 00:00:00
Title: Cauza T-143/18: Acțiune introdusă la 1 martie 2018 – Société générale/BCE

7.5.2018   
            
            
               RO
            
            
               Jurnalul Oficial al Uniunii Europene
            
            
               C 161/56
            
         Acțiune introdusă la 1 martie 2018 – Société générale/BCE
   (Cauza T-143/18)
   (2018/C 161/64)
   Limba de procedură: franceza
   
      Părțile
   
   
      Reclamantă: Société générale (Paris, Franța) (reprezentanți: A. Gosset-Grainville, M. Trabucchi și P. Kupka, avocați)
   
      Pârâtă: Banca Centrală Europeană
   
      Concluziile
   
   Reclamanta solicită Tribunalului:
   
               —
            
            
               anularea articolului 5 din Decizia BCE nr. ECB/SSM/2017 – O2RNE8IBXP4R0TD8PU41/174 din 19 decembrie 2017 și a articolului 3 din Anexa A la aceasta, în măsura în care dispun măsuri care trebuie luate cu privire la angajamentele de plată irevocabile referitoare la sistemele de garantare a depozitelor sau la fondurile de rezoluție;
            
         
               —
            
            
               obligarea BCE la plata tuturor cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă patru motive.
   
               1.
            
            
               Primul motiv, întemeiat pe lipsa temeiului legal pentru adoptarea deciziei atacate. Potrivit reclamantei, BCE nu are competența de a impune o cerință prudențială generală și nu a efectuat o evaluare individuală și detaliată a situației reclamantei, astfel cum impun textele aplicabile.
            
         
               2.
            
            
               Al doilea motiv, întemeiat pe eroarea de drept care ar afecta decizia atacată, prin faptul că BCE ar fi interpretat în mod greșit textele de drept al Uniunii care instituie posibilitatea instituțiilor de credit de a recurge la angajamentele de plată irevocabile și, prin urmare, ar fi privat aceste dispoziții de efect util.
            
         
               3.
            
            
               Al treilea motiv, întemeiat pe faptul că decizia atacată ar fi afectată de o eroare vădită în aprecierea riscurilor pretins induse de angajamentele de plată irevocabile, în lumina articolului 16 din Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO 2013, L 287, p. 63).
            
         
               4.
            
            
               Al patrulea motiv, întemeiat pe lipsa unei motivări, întrucât BCE ar fi supusă unei obligații de motivare sporite, iar decizia atacată s-ar întemeia pe o motivare insuficientă.